cyanic-selkie/wikianc huggingface dataset:
Horst Sindermann
1963. aasta jaanuaris sai Horst Sindermannist Saksamaa Sotsialistliku Ühtsuspartei Keskkomitee Poliitbüroo liikmekandidaat. Alates 1967. aasta aprillist oli ta Keskkomitee Poliitbüroo liige.
1963–1989 oli ta Rahvakoja (sisuliselt parlamendi) liige. 3. oktoobril 1973 valiti ta Saksa DV Ministrite Nõukogu esimeheks (sisuliselt peaminister). 29. oktoobril 1976 astus ta Ministrite Nõukogu esimehe ametikohalt tagasi ning asus täitma Rahvakoja presidendi (sisuliselt parlamendi juhataja) ametikohuseid. Rahvakoja president oli ta kuni 13. novembrini 1989. Keskkomitee Poliitbüroo liikme kohalt astus ta tagasi 8. novembril 1989.
1989. aasta 3. detsembril heitis Demokraatliku Sotsialismi Partei (nime muutnud Saksamaa Sotsialistlik Ühtsuspartei) ta oma ridadest välja. 1990. aasta jaanuaris ta arreteeriti, kuid vabastati varsti tervislikel põhjustel, ilma et talle oleks süüdistusi esitatud.
Mari-Liis Aasmäe
Mari-Liis Aasmäe (sündinud 7. novembril 1988 Tartus) on eesti laulja. Ta oli aastatel 2003–2007 tegutsenud bändi Dynamint liige.
Elulugu
Aasmäe on lõpetanud Tartu Kommertsgümnaasiumi ja omandanud bakalaureusekraadi Akadeemia Nordis reklaami ja marketingi erialal. Lisaks sellele on ta lõpetanud Tartu 2. Muusikakooli klaveri erialal.
Laulmist hakkas Aasmäe õppima viieaastaselt laulustuudios FA# Ingrid Otti juhendamisel. Alg-, põhi- ja keskkooli ajal laulis ta Tartu Kommertsgümnaasiumi laulukooris. Aasmäe on võtnud laulutunde ka Elmet Neumannilt.
Töötab ajalehe Tartu Postimees müügiesindajana.
Soolokarjäär
Mari-Liis Aasmäe debüütsingel "Varjud" ilmus 2009. aastal, sellel tegi kaasa DJ Whirl. 2009. aasta Raadio 2 Aastahitt Top 40-s hääletasid kuulajad laulu 19. kohale. Raadio Uuno Numero Uuno 2009 Top 100-s platseerus lugu 47. kohale. Lisaks sellele singlile loodi koos veel "Illusioon", "Ingel", "Tõbine" ja "Deja Vu".
2011. aasta aprillis lõi Mari-Liis Aasmäe koos Vahur Valgmaaga loo "Kevadel". Loole lõi remiksi DJ I.M.T.B.
Retezati mäestik
pisi|Vaade [[Bucura järvele Peleaga tipust]] Retezati mäestik (rumeenia keeles Munții Retezat) on mäestik Rumeenias Transilvaania Alpides.
Mägedes on üle saja liustikujärve, nende seas Rumeenia suurim liustikujärv Bucura järv.
Mäestiku elustiku kaitseks loodi 2000. aastal Retezati rahvuspark.
pisi|left|500px
Dumbrăveni
Dumbrăveni (kuni 1945. aastani  Ibașfalău, saksa keeles Elisabethstadt, ungari keeles Erzsébetváros) on linn Rumeenias Sibiu maakonnas. Linn asub ajaloolises Transilvaania piirkonnas Târnava Mare jõe ääres, Mediașist ligikaudu 19 km idakirdes ja maakonnakeskusest Sibiust umbes 59 km kirdes.
Linna haldusalasse kuulub kaks küla: Ernea (Ehrgang, Argung, Szászernye) ja Șaroș pe Târnave (Scharosch, Šuerš, Szászsáros).
2011. aasta rahvaloenduse andmetel oli linna elanikest rumeenlasi 71,1%, mustlasi 18,4%, ungarlasi 9,2% ja sakslasi 1%.
Asulat on esmamainitud 1332. aastal.
Linnas asub aastatel 1552–1563 ehitatud Apafi loss. Dumbrăveni vaatamisväärsuste hulka kuulub ka 18. sajandil rajatud barokkstiilis armeenia kirik.
Rasose vald
Rasose vald (leedu keeles Rasų seniūnija) on vald Vilniuse linna omavalitsuse koosseisus, Vilniuse idapoolses osas, kuhu kuuluvad linnaosadest Liepkalnis, Kuprioniškės, Ąžuolijai, Rudaminos Kelias, Lydos Kelias, Basiukai, Katiliškės, Rasos, Lyglaukiai, Belmontas, Ribiškės ja Markučiai. Valla pindala on 13 km². Aastal 2011 oli seal 10 597 elanikku.
Vallamaja asub aadressil Žemaitijos g. 9, vallavanemaks on Lina Rimkevičienė.
Suure osa vallast võtavad enda alla metsad.
Christian Hieronymus Justus Schlegel
Christian Hieronymus Justus Schlegel (ukj 20. detsember 1757 Jena – 28. oktoober 1842 Peterburi Venemaa keisririik) oli saksa literaat ja estofiil.
Elulugu
Christian Hieronymus Justus Schlegel õppis Jena linnakoolis, Weimari gümnaasiumis ja aastatel 1775–1779 Jena ülikoolis teoloogiat ja pärast selle lõpetamist töötas koduõpetajana, 1780. aastal perekond von Roseni juures, Hans Heinrich von Roseni Karinu mõisas ja Georg Wilhelm von Schwengelmile kuulunud Valkla mõisas ja Jäneda mõisas.
Aastatel 1782 (1783) – 1795 (1796) töötas Valgevenes Mogiljovis saksa luteri usu kiriku koguduses. 1795 (1796). aastal loobus vaimuliku ametist ja siirdus Peterburi, kus töötas Peterburis postiametnikuna 1796. aastast ja tegeles eriülesannetega välismaise posti alal. Teenis välja aukraadi Tõeline riiginõunik (1832) ja sai aumärgi 45-aastase laitmatu teenistuse eest.
Elu jooksul kogetud reisimuljetest koostas ta kümneköitelise teose “Reisen in mehrere Russische Gouvernments…”, milles reisimuljed Eestimaa kohta on koondatud teose 5. köitesse. Teosest on andmeid eesti talupoegade elust-olust 18. ja 19. sajandil Eestis:
Gornitsa
Gornitsa on vene kultuuris talumaja suurim, valgekslubjatud tuba, mida kasutati ka külalistetoana. Gornitsas pidi tingimata olema palvenurk ikooniga.
Etümoloogia Vanast idaslaavi keelest горьнь ( gorĭnĭ ) + -ица  ( -ica ) ; sugulussõnaga гора́  ( gorá, “ mägi, hunnik ” ).
( dateeritud ) tuba, kamber ; cenacle ; ben , ben-tuba Deklinatsioon го́рница kääne ( inan fem-vorm ц-tüveline aktsent-a ) Seotud terminid го́рничная f  ( górničnaja )
Visuaalne kokkuvõte
pisi|Siiri Taimla-Rannala joonistamas visuaalset kokkuvõtet konverentsil "Huvitav kool" Visuaalne kokkuvõte (inglise keeles graphic facilitation, graphic recording) on visualiseerimise meetod, kus mingi ürituse ajal (konverents, seminar, töötuba jms) valmib reaalajas käsitsi joonistatud suur pilt kõige olulisematest ideedest.
Eesmärk
Visuaalse kokkuvõtte eesmärk on aidata osalejatel näha suurt pilti kogu arutelust, milles on välja toodud kõige olulisemad ideed ja nendevahelised seosed. See võimaldab osalejatel paremini teemasse kaasatud olla, ühise eesmärgi suunas liikuda ning tähtsamat infot paremini meelde jätta.
Meetodist
Visuaalse kokkuvõtte tegemine toimub reaalajas üritusel (nt konverentsil, seminaril, töötoas) ja üldjuhul kõigi osalejate silme all.
Visualiseerija kuulab väga tähelepanelikult esineja ettekannet või osalejate arutelu, eristab kiiresti olulisema vähemolulisest ning paneb hetkega kirja tähtsamad sõnumid ning joonistab juurde pildid. Selline piltide ja märksõnade kombineerimine joonistusel annab võimalikult täpselt edasi kõneldud infot.
Selleks, et visuaalse kokkuvõtte arusaamist suurendada, on info jagatud teemaplokkidesse, tekstid on liigendatud tähtsuse järgi ning pildid iseloomustavad hästi sõnumit. Lisaks võib visualiseerija joonistuspõhjana kasutada mudeleid ehk malle, et kuuldud infot efektselt liigitada (nt mõistekaardi mudelit, teekonna kaarti vms).
Visuaalses kokkuvõttes kasutatav pildikeel võib olla lihtsam ja sümboolsem või keerukam ja efektsem. Oluline on, et sõnumid oleksid visuaalselt arusaadavalt edastatud.
Visuaalse kokkuvõtte meetodil on palju nimetusi nii inglise keeles (graphic recording, graphic facilitation, visual facilitation, visualising, visual note taking, infodoodle)  kui ka eesti keeles (visuaalne kokkuvõte, visualiseerimine, visuaalne lihtsustamine, visuaalne raport).
Visualiseerija
Visuaalse kokkuvõtte tegija on üldjuhul üks inimene, kes kutsutakse spetsiaalselt üritust üles joonistama. Väiksemas meeskonnatöös võib see olla ka üks inimene tiimist, kes soovib visualiseerida ja selle rolli enda peale võtab. Suurtel üritustel (nt konverentsid, tippkohtumised) võib visuaalseid kokkuvõtteid paralleelselt teostada ka mitmest visualiseerijast koosnev tiim. Samuti võib ühte visuaalset kokkuvõtet teostada mitu inimest.
Visuaalset kokkuvõtet tehakse üldjuhul suurtele paberalustele, mis on ruumis olijatele kaugelt nähtav. Samuti võib reaalajas sündiv visuaalne kokkuvõte olla teostatud digitaalselt, kasutades spetsiaalset digitaalset joonistustahvlit. Sel juhul kuvatakse suur pilt osalejatele jagamiseks suurele ekraanile. Veebikonverentsidel ja -üritustel kasutatakse digitaalset visualiseerimist, kus visualiseerija joonistab esinejate ettekanded või arutelu üles digitaalset joonistustahvlit kasutades.
Visualiseerija roll võib piirduda visuaalse kokkuvõtte loomisega või ta võib olla ka ürituse läbiviija (moderaator ja visualiseerija ühes isikus) või töötada aktiivselt koos esineja või moderaatoriga kommenteerides toimuvat protsessi kasutades visuaalset kokkuvõtet.
Euroopa Parlamendi president
Euroopa Parlamendi president juhatab Euroopa Parlamendi arutelusid ja teisi tegevusi. Ta esindab parlamenti ka Euroopa Liidus ja rahvusvahelisel areenil. Presidendi allkiri on vajalik enamiku EL-i seaduste ja EL-i eelarve jõustumiseks.
Presidendi ametiaeg kestab kaks ja pool aastat. Alates parlamendi loomisest 1952. aastal on olnud 28 presidenti, kellest 13 on olnud ametis pärast esimest 1979. aasta otsevalimist. Kaks presidenti on olnud naised ja enamik on tulnud vanadest liikmesriikidest. Euroopa Parlamendi praegune president on David Sassoli Itaaliast.
Roll parlamendis
President juhatab arutelusid ja valvab kõiki parlamendi tegevusi ja asutusi (ta tagab, et järgitakse parlamendi kodukorda), see roll on sarnane riikide parlamentide spiikri rolliga. Presidendile allub 14 asepresidenti, kes juhatavad arutelusid presidendi puududes. President juhatab ka juhatuse koosolekuid, mis vastutab eelarve ja haldusküsimuste eest, ning esimeeste konverentsi, mis on kõigi parlamendifraktsioonide presidentidest koosnev juhtorgan.
Roll liidus
President esindab parlamenti kõigis õiguslikes küsimustes ja välissuhetes, eriti rahvusvahelistes suhetes. Euroopa Ülemkogu kohtumistel esitab president Ülemnõukogu päevakorra teemade kohta parlamendi seisukoha. President võtab samuti osa uute aluslepingute üle peetavatel valitsustevahelistel konverentsidel. Presidendi allkirja on vaja ka Euroopa Liidu eelarvele ja kaasotsustamismenetluse käigus vastu võetavatele liidu õigusaktidele. Kui parlamendi pädevuses olevates valdkondades nõukoguga kokkuleppele ei jõuta, juhatab president ka lepituskomiteed.
Valimine
Presidendi valivad Euroopa Parlamendi liikmed kahe ja poole aastaseks ametiajaks, mis tähendab, et liikmed peavad oma ametiajal valima kaks presidenti. Alates sellest kui Euroopa Rahvapartei (EPP) ja Euroopa Sotsialistlik Partei (ESP) hakkasid 1980. aastatel koostööd tegema, on traditsiooniliselt jaotunud presidendi ametikohad nende kahe partei liikmete vahel. See toimib nii, et kui ühe partei ridadest tulnud presidendi ametiaeg saab läbi, hääletavad mõlema partei liikmed teise partei kandidaadi poolt, kes saab siis ülekaaluka häälte arvuga presidendiks. Kuid on olnud ka erandeid.
2009.-2014. aasta parlamendi koosseisust alates juhatab lahkuv president uue presidendi valimisi, juhul kui ta valitakse uueks ametiajaks parlamendi liikmeks. Vastasel juhul juhatab valimisi üks 14 asepresidendist.
Milán Václavík
pisi|Milán Václavík Milán Václavík (28. märts 1928 Predmier – 2. jaanuar 2007 Tábor) oli slovaki rahvusest Tšehhoslovakkia sõjaväelane ja riigitegelane.
Milán Václavík oli Tšehhoslovakkia armee teenistuses alates 1949. aastast. Ohvitser alates 1951. aastast. Lõpetas Moskvas Frunze-nimelise Sõjaväeakadeemia. Tšehhoslovakkia armees oli ta mitmetel erinevatel ametikohtadel. 1969–1971 oli ta 2. motoriseeritud laskurdiviisi ülem. 1971–1972 oli ta 1. armeegrupi staabiülem, 1972–1973 ülema asetäitja. 1973–1983 oli Václavík Lääne sõjaväeringkonna juhataja. 1983. aastal sai ta Tšehhoslovakkia armee peastaabi ülema asetäitjaks.
Milán Václavík oli 11. jaanuarist 1985 kuni 3. detsembrini 1989 Tšehhoslovakkia kaitseminister.
Podkowa Leśna
Podkowa Leśna on linn Poolas Masoovia vojevoodkonnas Grodzisk Mazowiecki maakonnas.
Podkowa Leśna asub Varssavi kesklinnast ligikaudu 23 km edelas.
Podkowa Leśna on suvituskoht. Alates 1920. aastatest on elektrirongiühendus Varssaviga.
Podkowa Leśna on asutatud 1925. aastal. 1. jaanuaril 1957 sai Podkowa Leśna alevi staatuse ja 31. detsembril 1968 linnaõigused.
Kirovo-Tšepetsk
Kirovo-Tšepetsk on linn Venemaal Kirovi oblastis, Kirovo-Tšepetski rajooni keskus. Asub Tšeptsa jõe suudmes Vjatka jõe ääres 22 km Kirovist kagu pool.
Linnaõigused sai aastal 1955.
Senamiestise vald
Senamiestise vald (leedu keeles Senamiesčio seniūnija) on vald Vilniuse linna omavalitsuse koosseisus, Vilniuse keskosas, kuhu kuuluvad linnaosadest Rasų kolonija, Užupis, Paupys ja Vilniuse vanalinn. Valla pindala on 4,5 km². Aastal 2011 oli seal 19 447 elanikku.
Vallamaja asub aadressil Odminių g. 3, vallavanemaks on Irena Paukštytė. Aastail 1994-1997 oli vallavanemaks Eduardas Šablinskas, hiljem aga Romasis Petrauskas.
Chodzież
Chodzież sai linnaõigused 1434. aastal. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks Chodzież Poola koosseisu tagasi.
Habdzin
Habdzin on küla Poolas Masoovia vojevoodkonnas Piaseczno maakonnas Konstancin-Jeziorna vallas. Habdzin asub Konstancin-Jeziornast 3 km ja Piasecznost 9 km idas ning Varssavi kesklinnast ligi 18 km lõunakagus.
Oļesja Misāne
pisi|Oļesja Misāne (2008)
Oļesja Misāne (sünninimega Olesja Abdullina; vene Олеся Валиевна Абдуллина; läti Oļesja Abduļina; sündinud 1. oktoobril 1989 Išimbais) on Baškortostani päritolu Läti kabetaja, rahvusvaheline meister.
Ta esimene treener oli Aleksandr Melnikov. 2004. aastal asus Abdullina elama Ufasse, kus 2007. aastal sai ta treeneriks Juri Tšertok. Ta on mitmekordne Euroopa noorte meister, neidude maailmameister juunioride vanuseklassis (2007) ja kiirkabe maailmameister vanuseklassis U-23 (2008).
2010. aastal abiellus ta Läti kabetaja, rahvusvahelise meistri Roberts Misānsiga, neil on kaks tütart.
Rein Murakas
Rein Murakas (sündinud 5. märtsil 1961) on eesti sotsioloog, noorsoouurija ja andmeteadlane. Ta töötab Tartu Ülikooli sotsioloogia õppetooli lektorina. Tema peamisteks uurimisteemadeks on longituuduuringud, haridus, noorsootöö, ettevõtlus ja sotsiaalteaduslike andmestike taaskasutus.
There's One in Every Crowd
"There’s One in Every Crowd" on Eric Claptoni kolmas sooloalbum. Salvestis ilmus RSO kaubamärgi all 1975. aasta märtsis. Plaat on stiililt lähedane eelmisele albumile "461 Ocean Boulevard", kuid edukuselt ei olnud ta samaväärne (ei jõudnud edetabelites esikümnesse ei USA-s ega Suurbritannias). Pärast eelmise albumi ilmumist ja sellele järgnenud kontserditurneed läksid Clapton ja tema saatebänd Jamaicale, et salvestada uut materjali. Uus album oli segu rock'n'roll 'ist ja blues rock 'ist, millel laulud "Swing Low, Sweet Chariot", "Little Rachel" ja "Don't Blame Me" olid reggae-stiilis. Kuna Clapton tarvitas järjest rohkem alkoholi ning saarel viibimine ei möödunud skandaalideta, oli kogu plaadi salvestamine muusikutele paras väljakutse. Allmusicu kriitik William Ruhlmann andis albumile ainult kaks tärni.
Kagukeskus
pisi|Kagukeskus Kagukeskus on kaubanduskeskus Võrus aadressil Kooli 6.
Keskus avati 2. aprill 2008. Keskuse arendaja ja omanik oli Semuehitus OÜ. Keskus müüdi 2016. aasta jaanuaris Kroonikeskus OÜle, mille alla kuuluvad veel Rakveres Kroonikeskus ja Tartus Sõbra keskus. Keskus on Kagu-Eesti suurim kaubanduskeskus.
28. septembril 2019 avati keskuse juurdeehitis, millega lisandus 4400m2 ja 20 uut müügipinda.
Hongkongi dollar
Hongkongi dollar (HKD) on Hongkongis käibiv rahaühik.
2016. aasta aprilli seisuga oli Hongkongi dollar maailmas rahvusvahelises rahakäibes 13. kohal. Seda ületas Singapuri dollar ja sellele järgnes Norra kroon.
Henry Moseley
Henry Gwyn Jeffreys Moseley (23. november 1887 – 10. august 1915) oli inglise füüsik. 1913. ja 1914. aastal avastas ta seaduspärasuse, mis on nimetatud tema järgi Moseley seaduseks. See oli oluline samm nii füüsika kui ka keemia arengus.
Škocjani koopad
Koobastes asub maailma suurimate hulka kuuluv maa-alune kanjon, mille on lubjakivisse uuristanud Reka jõgi. Läbiuuritud koobaste pikkus on 6200 meetrit. Koopad ulatuvad rohkem kui 200 meetri sügavusele.
Henry Moseley
Elulugu
Henry Moseley sündis Weymouthis 1887. aastal. Mõlemad ta vanemad olid hea hariduse saanud teadlased. Tema isa Henry Nottidge Moseley (1844–1891) oli bioloog ja Oxfordi Ülikooli anatoomia ning füsioloogia professor. Isa suri enne Henry nelja-aastaseks saamist. Moseley ema Amabel Gwyn Jeffreys, oli Walesi bioloogi John Gwyn Jeffreyse tütar. Ta oli ka 1913 aasta Inglismaa naiste maletšempion.
Škocjani koopad
Arheoloogid on leidnud koobastest inimasustuse jälgi mesoliitikumist alates.
Aastal 1986 kanti Škocjani koopad UNESCO maailmapärandi nimistusse. Koobaste kaitseks on loodud Škocjani koobaste regionaalpark.
Henry Moseley
Elulugu
Moseley õppis erakoolides. Tema õppeedukus oli väga hea. Peale algkooli astus ta Etoni kolledžisse, kus samuti näitas üles suurepäraseid tulemusi füüsikas ja keemias. 1906 astus ta Trinity kolledžisse Oxfordi Ülikoolis, kust sai bakalaureuse kraadi. Peale lahkumist Oxfordist 1910, jätkas ta füüsikuna Manchesteris sir Ernest Rutherfordi alluvuses, olles assistent ja abiõpetaja aga töö Rutherfordiga ei sujunud, ning ta eelistas 1913. aastal naasta Oxfordi, et jätkata sealses laboratooriumis iseseisva tööga, oma uurimusega. Seal said teoks tema küllalt suure tähtsusega eksperimendid ja teoreetiline töö. Moseley hukkus esimeses maailmasõjas 1915. aastal Türgis, olles 27-aastane.
Teaduslik tegevus
Moseley oli tuttav tolleaegsete E. Rutherfordi ja N. Bohri mudelitega aatomi struktuuri kohta. Samuti oli ta kursis Antonius van den Broeki 1911. aastal välja pakutud hüpoteesiga, et perioodilisustabeli keemilise elemendi järjekorranumber, aatomnumber Z vastab täpselt aatomituuma laengule ja neutraalse aatomi puhul ka elektronide arvule.
Nimelt otsustas noor teadlane oma järgmise uurimistööga van den Broeki hüpoteesi kontrollida. Rakendades C. Barkla poolt avastatud karakteristlikku kiirgust uurimismeetodina, plaanis ta võimalikult täpselt mõõta võimalikult paljude Mendelejevi perioodilisustabeli elementide (peamiselt metallide) karakteristlikke kiirgusi. Hoolika töö tulemuse avalikustas ta 1913. aastal. Elementide kiirgusspektreid uurides leidis ta, et van den Broeki hüpotees vastab tõele. pisi|350px|Moseley seadust selgitav katseandmetel põhinev joonis 1914. aastast, tema avaldatud teadusartiklist ajakirjas "The London, Edinburgh and Dublin philosophical magazine and journal of science". (lk 709)
Tuginedes oma katsete faktidele, vaatas ta üle ja järjekorrastas õigesti keemiliste elementide perioodilisussüsteemi alumiiniumist kuni kullani. Ta ennustas ja kinnitas teoreetiliselt mitme elemendi olemasolu, mida tol ajal ei tuntud, sest loodusest neid leitud polnud, kuid mille olemasolu olid ennustanud juba teadlased Dmitri Mendelejev (radioaktiivne element nr 43 tehneetsium) ja Bohuslav Brauner (haruldane element nr 61 promeetium). Lisaks neile ennustas Moseley veel kahte tundmatut elementi, mille koht tema graafikul tühjaks jäi. Need olid elemendid järjenumbriga 72. ja 75. Enne Moseley edukat eksperimenti reastati keemiliste elementide aatomid eelkõige vastavalt nende massile, mis põhjustas ka mõningaid seletamatuid anomaaliaid elementide järjekorras. Mendelejev oli lähtudes keemilistest omadustest pannud koobalti niklist ettepoole, kuigi nikkel on massi poolest pisut kergem. Selliseid imelikke paare oli teisigi. Moseley röntgenstruktuurianalüüsi andmetele tuginedes saadud graafik (keemilised elemendid reastatuna oma iseloomuliku röntgenikiirguse järgi moodustavad sirgjoontele väga lähedased kõverad. (Toon siin ära ka Moseley enda sõnastuse: )) elementide kohta ei jätnud võimalust teisitimõtlemiseks – keemiliste elementide järjekord perioodilisussüsteemis põhineb elemendi laengul aatomituumas. Z saab olla üksnes täisarvuline suurus (1, 2, 3 jne). Ta tõdes, et perioodilisustabeli järjekorra number Z on tegelik füüsikaline suurus, luues olulise eeltingimuse prootoni avastamisele Rutherfordi poolt aastal 1919. Lisaks eksperimentaalsele avastusele õnnestus Moseleyl ka katsetulemusi üldistada, ühendades andmed empiiriliselt tuletatud matemaatilise võrrandiga - üldistusega, mis moodustab teoreetilise osa Moseley seadusest.
Carl Stumpf
pisi|Carl Stumpf 1900. aastal Carl Stumpf (21. aprill 1848 Wiesentheid, Saksamaa – 25. detsember 1936 Berliin) oli Saksamaa filosoof ja psühholoog. Ta asutas Berliini Eksperimentaalpsühholoogia kooli ning oli kuulus muusika- ja heliuuringute poolest.
Stumpf mõjutas tugevalt Edmund Husserli, modernse fenomenoloogia rajajat, tutvustades asjade seisu kontseptsiooni (Sachverhalt), mida Husserl hiljem oma töödega populariseeris. Stumpf mõjutas ka geštaltpsühholoogia rajajaid Max Wertheimerit, Wolfgang Köhlerit ja Kurt Koffkat, kes vaidlustasid kaua Saksamaa psühholoogiauuringutes domineerinud Wilhelm Wundti mehaanilise lähenemise eksperimentaalpsühholoogiale. Geštaltpsühholoogid muutsid seda, kuidas taju mõistetakse.
Elukäik
Stumpf õppis kohalikus gümnaasiumis ja seejärel Würzburgi Ülikoolis, uurides esteetikat ja teadust. Ülikoolis kohtus ta fenomenoloogi Franz Brentanoga, kes mõjutas Stumpfi muutma oma eriala filosoofia ning teaduse suunas. Brentano julgustas Stumpfi ka jätkama oma doktoriõpinguid Göttingeni Ülikoolis. 1868 sai Stumpf oma doktorikraadi Rudolph Hermann Lotzelt.
1869 astus Stumpf katoliku seminari, et õppida preestriks. Aasta hiljem lahkus Stumpf kiriku dogmaatilisuses pettununa seminarist, hakates Göttingenis filosoofia osakonnas instruktoriks. Sealt tutvus ta Wilhelm Weberi ning Gustav Fechneriga, kellega töötati koos psühholoogiliste eksperimentide kallal.
1873 sai Stumpf filosoofiaprofessoriks Würzburgi ülikoolis. Seal alustas ta heli- ja taju-uuringuid. Tema teose "Tonpsychologie" esimene köide ilmus 1883. aastal. 1878 abiellus Stumpf Hermine Biedermanniga. Aasta hiljem sai temast filosoofiaprofessor Praha Karl-Ferdinandi Ülikoolis. 1884. aastal alustas Stumpf õpetamist Halle Ülikoolis ja 1889. aastast Müncheni Ülikoolis.
1894 jäi Stumpf Berliini Friedrich Wilhelmi Ülikooli, kus temast sai Berliini psühholoogiainstituudi professor, mille rajajaks oli Hermann Ebbinghaus. Stumpf korraldas instituudi ümber ning asutas oma laboratooriumi. Sellest instituudist sai põhikonkurent Wilhelm Wundti psühholoogialaboratooriumile Leipzigi Ülikoolis. Stumpf jäi oma karjääri lõpuni Berliini.
1896 juhtis Stumpf kolmandat rahvusvahelist psühholoogia kongressi.
1904 osales ta koos 13 tunnustatud teadlasega diskussioonis, mida tunti kui Hansu komisjoni, et otsustada, kas hobune Tark Hans oskab arvutada. Psühholoog Oskar Pfungst tõestas, et hobune ei osanud arvutada.
Oma karjääri lõpuks lõi Stumpf Berliini Lastepsühholoogia Assotsiatsiooni ning jätkas samal ajal muusika kirjutamist. 1915 avas Stumpf koos teiste teadlastega fonogrammi arhiivi, kus säilitati muusikat maailma eri paigust.
Stumpf läks pensionile 1921, kuid jätkas ka siis loengute andmist. Ta suri 25. detsembril 1936 Berliinis.
Töö
Stumpf oli üks varasemaid Brenato õpilasi ning jäi tema varastele õpetustele küllaltki lähedaseks. Brenato mõju võib näha Stumpfi uskumuses, et fenomen on psühholoogia peamine andmeühik. Stumpf arvas lisaks, et tervik on suurem kui selle osade summa (Bowman & Brownell, 2000).
Stumpf pidas end eelkõige psühholoogiks. Ta uuris, kuidas inimmõistus interpreteerib erinevaid visuaalsed või auditoorsed fenomene, nagu toonid, värvid, või kujutised, Ta uskus, et need fenomenid võivad olla kas sensoorsed või kujuteldavad – sensoorne kui tajutud meie meelte poolt, ning kujuteldav kui interpreteeritud meie mõistuse poolt.
Uuringud muusika ja toonide alal
Hilisemal eluperioodil hakkasid Stumpfi rohkem huvitama empiirilised meetodid eksperimentaalpsühholoogias ning temast sai selle ala üks pioneere. Ta hakkas eksperimenteerima toonide ning muusikaga, uurides toonide segunemist, konsonantsi ning dissonantsi. Ta vaatles, kas sama heli kombinatsioonidel on kalduvus seguneda üheks helipildiks. Seda fenomeni nimetas Stumpf Tenverschmelzung 'iks ehk heli kokkusulamiseks. Katseisikud pidid kuulama kahte ajaliselt kattuvat tooni ning ütlema, kas nad kuulsid ühte või kahte tooni. Stumpf leidis, et helide sulandumine tuleneb peamiselt kõrguste intervallidest – kooskõlast. Kõige sulanduvamaks intervalliks oli oktav, kui terts on perfektses kvindis. Elu lõpupoole Stumpf hülgas selle teooria, kuna ei olnud sellega rahul.
Oma teooriate universaalsuse testimiseks tegi Stumpf hõlmava uuringu mitte-Lääne muusikast. Ta kogus muusikat maailma eri paigust. 1886. aastal ilmus tema teos "Lieder der Bellakula Indianer", mis oli muusikateaduslik uuring, kombineerides üheksa transkriptsiooni lugudest, mida esitasid 1885. aastal Saksamaad külastanud Bella Coola indiaanlased. Oma töös kirjeldas Stumpf esinejate repertuaari ning lisas transkriptsioonid Lääne noodikirja koos analüüsiga. Töö lõpus arutles Stumpf muusika kultuurilise konteksti üle. Seda tööd peetakse üheks etnomusikoloogia teerajajatest.
Opositsioon Wundtile
Stumpfi tuntakse kui üht peamist Wilhelm Wundti rivaali, kes oli Saksamaa psühholoogia prominentsemaid esindajaid. Stumpf oli vastu puhtale introspektsioonile, mis vähendas kogemuse elementaarseteks elementideks. Pigem uuris ta kogemust nii kuis see juhtus. Wundt ja Stumpf laskusid korduvalt kirjalikesse lahingutesse helitoonide ja introspektsiooni psühholoogia teemadel. Stumpf oli Ameerika psühholoogi William Jamesi hea sõber ja pidev korrespondent, kellel oli samuti vasturääkivusi Wundtiga.
Hao tänav
Hao tänav on tänav Tallinnas Nõmme linnaosas Raudalu asumis. Hao tänav on Kura tänavalt algav ligikaudu 60 meetri pikkune loode-edelasuunaline umbtänav.
Tänava endine nimi oli Paluka tänav. Praeguse nime sai Hao tänav 4. septembril 1970. Hao tänav on saanud nime Raudalu metsavahikoha mõjul ning on Halu tänava paarisnimi.
2021. aasta Eesti presidendivalimised
2021. aasta Eesti presidendivalimised toimusid 30.–31. augustil 2021, mille tulemusena valiti Eesti Vabariigi presidendiks Alar Karis. Need olid 8. presidendivalimised Eesti ajaloos ja esimesed, mis toimusid 2017. aasta Eesti omavalitsuste haldusreformi järel.
Valimiste protseduur
Eesti president valiti Eesti Vabariigi põhiseaduse ja seda täpsustava Vabariigi Presidendi valimise seaduse alusel. Senine president Kersti Kaljulaid asus ametisse 10. oktoobril 2016. Vabariigi Presidendi korraline valimine sai toimuda kõige varem 60 päeva enne tema ametiaja lõppemist, seega 10. augustil 2021.
Presidendi valimine Riigikogus
Riigikogu esimees Jüri Ratas kutsus presidendi ettepanekul 30. augustil kl 13 Toompea lossi kokku Riigikogu erakorralise istungjärgu, mille päevakorras on Eesti presidendi valimine. Presidendikandidaatide esitamine algas neli päeva varem, 26. augustil kl 9.
Kandidaadi ülesseadmise õigus oli vähemalt viiendikul Riigikogu koosseisust ehk 21 liikmel. Kandidaatide esitamine lõppes 28. augustil kl 18. Presidendi kandidaadiks sai seada isiku, kes oli sünnilt Eesti Vabariigi kodanik ja vähemalt 40-aastane. 29. augustil registreeris Vabariigi Valimiskomisjon kandidaadid, kes pidid esitama omakäelise nõusoleku kandideerimiseks.
30. augustil kell 13 algas presidendivalimiste esimene hääletusvoor Riigikogus. Kõik presidendivalimiste hääletused olid salajased. Selleks, et saada valituks, pidi kandidaadi poolt andma hääle vähemalt 2/3 parlamendist ehk 68 Riigikogu liiget. Kui ükski kandidaat ei peaks saama sellist häälteenamust, tuleks järgmisel päeval korraldada teine hääletusvoor.
31. augustil kell 12, võimalikuks teiseks hääletusvooruks, toimuks uuesti kandidaatide ülesseadmine, registreerimiseks esitamine ja registreerimine, mis peaks lõppema kaks tundi enne teise hääletusvooru algust ehk kl 10. Kui ükski kandidaat ei peaks koguma teises hääletusvoorus vähemalt 68 häält, tulnuks korraldada samal päeval kolmas hääletusvoor.
31. augustil kell 16 algaks võimalik kolmas hääletusvoor. Hääletamissedelile kantaks kahes eelmises voorus enim hääli kogunud kandidaatide nimed. Valituks osutuks kandidaat, kelle poolt hääletab vähemalt 68 Riigikogu liiget.
Kui ükski kandidaat ei saaks kolmandaski voorus nõutavat häälteenamust, kutsuks Riigikogu esimees hiljemalt järgmisel päeval kokku valimiskogu. Valimiskogu koguneks Vabariigi presidenti valima ühe kuu jooksul pärast Riigikogu kolmandat hääletusvooru.
Presidenti valinud Riigikogu liikmete arv erinevate erakondade fraktsioonides: Reformierakonnal 34, Keskerakonnal 25, Konservatiivsel Rahvaerakonnal (EKRE) 19, Isamaal 12 ja Sotsiaaldemokraatlikul Erakonnal (SDE) 11 liiget. Kuna kandidaadi ülesseadmiseks oli vaja 21 toetusallkirja, siis üksi, ilma teiste fraktsioonide abita, said Riigikogus oma kandidaadi esitada Reformierakond ja Keskerakond. Kuna kandidaadi Riigikogus presidendiks valimiseks oli vaja 68 poolthäält, siis eeldades fraktsioonide ühtselt toimist pidid tema poolt hääletama vähemalt kas Reformierakonna + Keskerakonna + EKRE või Isamaa või SDE esindajad; või Reformierakonna + EKRE + Isamaa + SDE esindajad.
Presidendi valimine valimiskogus
Valimiskogus oli kandidaadi ülesseadmise õigus vähemalt 21 valimiskogu liikmel. 2021. aasta valimiskogu saanuks olema 208-liikmeline: 101 Riigikogu liiget ja 107 kohalike omavalitsuste esindajat. Kohalike omavalitsuste esindajate määramisel võeti arvesse Eesti hääleõiguslike kodanike riiklikku registrisse kantud kodanike arvust kohaliku omavalitsusüksuse haldusterritooriumil Vabariigi Presidendi valimise aasta 1. jaanuaril ning jaotatakse vastavalt: 1) kuni 10 000 hääleõiguslikku Eesti kodanikku – 1 esindaja; 2) 10 001–50 000 hääleõiguslikku Eesti kodanikku – 2 esindajat; 3) 50 001–100 000 hääleõiguslikku Eesti kodanikku – 4 esindajat; 4) üle 100 000 hääleõigusliku Eesti kodaniku – 10 esindajat.
Ajalehe Postimees arvates saanuks valimiskogu erakondlik jaotus olema hinnanguliselt järgmine:
Kuna kandidaadi Valimiskogus presidendiks valimiseks oli vaja 105 poolthäält, siis eeldades erakonna esindajate ühtselt toimist (ja valimisliitude hääli mitte arvestades) pidanuks tema poolt hääletama vähemalt kas Reformierakonna + Keskerakonna (116 häält); või Reformierakonna + Isamaa + EKRE (107 häält); või Keskerakonna + Isamaa + EKRE + SDE esindajad (115 häält).
Võimalikud kandidaadid
pisi|püsti=0.3
Arvamusküsitlused
18.–19. märtsil 2021 Ühiskonnauuringute Instituudi tellimusel Norstati poolt läbi viidud 500 vastajaga küsitluses uuriti, kas inimesed toetavad Eesti Teaduste Akadeemia presidendi Tarmo Soomere valimist Eesti presidendiks. 37% vastas "jah" või "pigem jah", 21% "pigem ei" või "ei" ning 42%, et "ei oska öelda".
Valimistulemused
30. augustil Riigikogus toimunud esimeses valimisvoorus hääletas ainsa ülesseatud kandidaadi Alar Karise poolt 63 saadikut (valituks saamiseks oleks vaja olnud 68). Märgistamata sedeleid lasti valimiskasti 16. Oma hääletussedeleid ei võtnud välja 19 EKRE saadikut ning haiglaravil viibivad Siim Kallas ja Helir-Valdor Seeder. Hääletamata jättis ka üks valimissedeli välja võtnud saadik.
31. augustil toimunud teises voorus valis Riigikogu Karise 72 häälega presidendiks. Märgistamata sedeleid oli 8, hääletussedeleid ei võtnud välja ja jättis hääletamata 21 saadikut (EKRE, Siim Kallas ja Helir-Valdor Seeder). Ametisse astus uus president 11. oktoobril.
Triin Tasuja
pisi|Triin Tasuja esinemas [[HeadReadil luulelahingu lõppvõistlusel Tallinna kirjanike maja musta laega saalis Foto: Ave Maria Mõistlik, 30. mai 2015 ]] Triin Tasuja (sündinud 1989) on eesti luuletaja.
Harry Busch
Harry Busch (11. veebruar 1896 Tartu – 6. veebruar 1964 Kallaste) oli eesti lastearst ja Vabadussõja veteran.
Harry Busch oli Tartu mööblitöösturi Johan Buschi poeg. Ta lõpetas Riia Aleksandri Gümnaasiumi (1918) ja alustas pärast seda arstistuudiumi Tartu Ülikoolis. Osales Vabadussõjas. Lõpetas Tartu Ülikooli arstina 1925. 1932 andis välja raamatu lastehaigustest. Töötas pärast lõpetamist maakonnaarstina, seejärel Tallinnas lastearstina. Tallinna Reaalkooli ja Tallinna Saksa Reaalkooli arst.
1940 arreteeriti ta NKVD poolt ja mõisteti sunnitöölaagrisse Kirovi rajooni Venemaal. Vabanes ja naasis Eestisse 1956. Oli Kallaste jaoskonnaarst ja jaoskonnahaigla juhataja ning Tartu Struumatõrje dispanseri arst.
Suri Kallastel, maeti Vana-Peetri kalmistule Tartus.
Bohumír Lomský
Bohumír Lomský oli pärit plekksepa perekonnast. 1933. aastal lõpetas ta kiitusega reaalgümnaasiumi ja asus seejärel Tšehhoslovakkia armee teenistusse. 1934–1936 õppis ta Hranice Sõjaväeakadeemias. 1938. aastal õppis ta lennukoolis lennuvaatlejaks. Pärast Tšehhi okupeerimist Saksamaa poolt põgenes Lomský 1939. aasta augustis Poolasse. Pärast Poola idaosa okupeerimist Nõukogude Liidu poolt ta interneeriti. Nõukogude Liidus osales ta Tšehhoslovakkia armeekorpuse loomisel. Võttis idarindel osa lahingutegevusest. 1946–1947 õppis Lomský Moskvas Vorošilovi nimelises Sõjaväeakadeemias. 1947–1949 oli ta Tšehhoslovakkia armee peastaabi operatiivosakonna juhataja. 1949–1950 teenis ta 2. jalaväediviisi komandörina. 1950. aasta oktoobris sai Bohumír Lomský 1. sõjaväeringkonna staabiülemaks, hiljem oli Brnos Sõjaväe tehnilise Akadeemia rektor. Alates 25. septembrist 1953 oli Bohumír Lomský Tšehhoslovakkia kaitseministri esimene asetäitja.
Opacz
Opacz on küla Poolas Masoovia vojevoodkonnas Piaseczno maakonnas Konstancin-Jeziorna vallas. Opacz asub Konstancin-Jeziornast 3,5 km idakirdes, Piasecznost umbes 10 km idas ja Varssavi kesklinnast ligikaudu 18 km lõunakagus.
Cuthberti komma
Cuthberti komma (inglise keeles Cuthbert comma) on muusikas kahe heli intervall sagedussuhtega 847 / 845 ehk 4,093 tsenti.
Ratuš
Ratuš (ukraina keeles Ратуш) on küla Ukrainas Vinnõtsja oblastis Jampili rajoonis. Elanike arv on 730. Pindala on 2,57 km².
Läänemaa Slaavi Kultuurhariduslik Heategevusühing Bõliina
Läänemaa Slaavi Kultuurhariduslik Heategevusühing Bõliina on Eestis elavate slaavlaste organisatsioon. Organisatsiooni kontor asub Haapsalus aadressil Jalaka tänav 1a. Organisatsiooni juhatuse esimees on Vassili Pereverzev.
Organisatsiooni juures tegutseb muu hulgas folklooriansambel, käsitööring ja rahvateater.
Limiit-11 kleisma
Limiit-11 kleisma (inglise keeles undecimal kleisma, Keemun comma) on muusikas kahe heli intervall sagedussuhtega 385 / 384 ehk 4,503 tsenti.
Husum (Alam-Saksi)
Husum on vald Saksamaal Alam-Saksi liidumaal Nienburgi kreisis. Valla pindala on 39,84 km². 31. detsembril 2017 elas seal 2351 inimest.
Kissa (Simuna)
Kissa oli küla Simuna kihelkonnas Määri ja Sirevere vahel.
1786. aastal asutati sinna külakool.
19. septembril 1944 süütasid küla ülelendavad Vene lennukid.
Robert Cialdini
Robert Beno Cialdini (sündinud 27. aprillil 1945) on Ameerika Ühendriikide psühholoog.
Ta on Arizona Osariigi Ülikooli psühholoogiaprofessor. Ta on konsulteerinud paljusid asutusi ja organisatsioone, kelle hulka kuulvad näiteks Ameerika Ühendriikide Justiitsministeerium, Coca-Cola, Ericsson, Kodak ja NATO. Mõjustamisvaldkonnas on ta enam tsiteeritud psühholoog maailmas.
Ta on kirjutanud veenmisteemalisi raamatuid, näiteks "Mõjustamise psühholoogia" (eestikeelne tõlge: Pegasus, 2005) ja "Jah! Veenmisteaduse 50 saladust" (eestikeelne tõlge: Elmatar, 2008).
Atenuaator (elektroonika)
Atenuaator (prantsuse keeles attenuere vähendama, nõrgendama) on seadis elektrisignaali taseme (pinge, võimsuse) vähendamiseks soovitud määral. Lihtsaim atenuaator on takistitest koosnev pingejagur.
Nõrgendust väljendatakse üldiselt detsibellides (dB). Näiteks nõrgenduse 20 dB korral on signaali pinge atenuaatori väljundis 10 korda ja võimsus 100 korda väiksem kui sisendis.
Indrek Ude
Ta lõpetas 1985. aastal Tartu Riikliku Ülikooli filoloogiateaduskonna žurnalistika erialal.
Ta töötab ajakirja Akadeemia tegevtoimetajana.
Ơ
Ơ (ơ) on ladina kirja täht, mis on saadud o-tähest diakriitilise märgi sarv abil. See on kasutusel vietnami keeles ja hääldub [əː].
Olenevalt toonist kasutatakse seda 5 erineva diakriitikuga:
EDC karikavõistlused
EDC karikavõistlused ehk Konföderatsiooni karikas (inglise Confederation Cup) on Euroopa Kabekonföderatsiooni korraldatav Euroopa kabeklubide vaheline võistlus.
Nõmme (Simuna)
Nõmme oli küla Simuna kihelkonnas Sirevere ja Padu vahel.
Gertrud Talvik
Gertrud Talvik (sündinud 1990) on eesti biokeemik, kes töötab Euroopa Kosmoseagentuuris loodusteaduste eksperdina.
Ta on lõpetanud 2002. aastal Vanalinna Hariduskolleegiumi.
Mariküla (Simuna)
Mariküla oli küla Simuna kihelkonnas Vassivere ja Venevere vahel.
1977 liideti Laekvere külanõukogus 34 asulat sh. Mariküla.
Kõrkvere Aavakivi
pisi|Aavakivi märtsis 2015 Kõrkvere Aavakivi (ka: Aavakivi, Kõrkvere hiidrahn) on migmatiidist hiidrahn Saare maakonnas Saaremaa vallas. See on Saaremaa ainus hiidrahn. Saare maakonnas on suuremad Vahase saarel olevad kaks rahnu.
Kivi mõõtmed on järgmised: pikkus 9,8 m, laius 6,9 m, kõrgus 4,5 m, ümbermõõt 25,2 m ja maht 123 m3.
Rahn on ümaralt rombja põhiplaani ja ebatasase pealispinnaga. Selle otsa on astmeliste süvendite abil hõlpus ronida. Rahn mureneb tugevasti, eriti lõunaosas. Lagi on suhteliselt lame, mõõdukalt sammaldunud.
Rahn on alates 1937. aastast üksikobjektina looduskaitse all.
Harald Viirsalu
Harald Viirsalu (kuni 1935. aastani Harald Veidenbaum; 26. aprill 1900 Küti vald, Virumaa – 13. juuni 1982 Lund) oli Eesti sõjaväelane (major).
Briti Kroon
pisi|[[Suurbritannia|Ühendkuningriigi, Briti kroonist sõltuvate alade, Suurbritannia meretaguste alade ja Rahvaste Ühenduse kuningas Charles III. Troonil alates 2022. aastast.]] Briti Kroon (inglise keeles The Crown) esindab kõigis aspektides Rahvaste Ühenduse alasid ja nende allüksuseid (nagu sõltuvusterritooriume, ülemereterritooriume, provintse või osariike). Juriidiliselt halvasti määratletud terminil on kontekstist erinev tähendus. Seda kasutatakse Suurbritannia ja Põhja-Iiri Ühendkuningriigi valitseva monarhi isiksustamiseks ühenduse juhina või tema valduste kuningana või kuningannana.
Dudoni komma
Dudoni komma (inglise keeles Dudon comma) on muusikas kahe heli intervall sagedussuhtega 361 / 360 ehk 4,802 tsenti.
Briti Kroon
Suurbritannia mõjusfääri tavakeeles viitab mõiste "The Crown" aga valitsuse ja avaliku teenistuse funktsioonidele.
Briti Krooni valitsetud alad
pisi|Ühendkuningriigi neli ajaloolist osa pisi|220x220px|Suurbritannia meretagused alad pisi|Rahvaste Ühenduse liikmesriigid
Buduhhi keel
Buduhhi keel (buduhhi keeles будад мез) on nahhi-Dagestani keelkonda kuuluv Kaukaasia keel, mida kõnelevad buduhhid Aserbaidžaanis Buduhhi külas ja paaris naaberkülas.
Buduhhi keel on äärmiselt ohustatud. Seda räägib umbes 1000 buduhhist umbes 200. Enamik buduhhe on läinud üle aserbaidžaani keelele.
Abruka I Suurkivi
Abruka I Suurkivi on rändrahn Saare maakonnas Abruka saarel. Saarel asub ka Abruka II Suurkivi.
Kivi mõõtmed on järgmised: pikkus 8,3 m, laius 6,5 m, kõrgus 4,6, ümbermõõt 23,9 m, maht 115 m3.
Landesbergen
Landesbergen on vald Saksamaal Alam-Saksi liidumaal Nienburgi kreisis. Valla pindala on 41,92 km². 31. detsembril 2017 elas seal 2710 inimest. Vald asub Weseri paremkaldal, umbes 10 km Nienburgist edelas ja 35 km Mindenist kirdes.
Minthma
Minthma (inglise keeles minthma) on muusikas kahe heli intervall sagedussuhtega 352 / 351 ehk 4,925 tsenti.
Rhodolfo
pisi|Rhodolfo (2015) Luiz Rhodolfo Dini Gaioto (sündinud 11. augustil 1986 Bandeiranteses) on Brasiilia jalgpallur, kes mängib keskkaitsjana Brasiilia kõrgliiga klubis Coritiba.
Ta alustas klubikarjääri Atlético Paranaenses, millega liitus 2002. aastal. Klubi põhimeeskonnas debüteeris ta Brasiilia kõrgliigas 2006. aastal.
2011. aastal liitus ta São Pauloga. 2012. aastal võitis ta klubiga Lõuna-Ameerika klubide karikasarja Copa Sudamericana. 2013. aastal suundus ta laenule Grêmiosse, kellega sõlmis järgmisel aastal püsiva lepingu.
2015. aastal liitus ta Türgi kõrgliiga klubiga Beşiktaş. Hooaegadel 2015–16 ja 2016–17 tuli ta klubiga Türgi meistriks.
2017. aasta juunis naasis ta Brasiilia kõrgliigasse, sõlmides lepingu Flamengoga. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused.
2020. aastal siirdus ta Coritibasse.
Savages
Savages on mitme asja nimi.
Narva Linna Slaavi Kultuuriselts Svätogor
Narva Linna Slaavi Kultuuriselts Svätogor on Eestis elavate slaavlaste organisatsioon. Organisatsiooni juhatuse esimees on Alla Matvejeva.
Organisatsioonil on oma kultuurikeskus.
Nina Lykke
pisi|Nina Lykke (2016) Nina Lykke (sündinud 17. juunil 1965 Trondheimis) on norra kirjanik.
Ta sündis 1965. aastal Trondheimis, kuid kasvas üles Oslos, lõpetas Kopenhaageni graafikakolledži ja on alates 1989. aastast töötanud Oslos graafilise disainerina.
Tema teostest on tõlgitud eesti keelde romaan "Surmahaigus" ("Full spredning", norra keeles 2019), mis ilmus 2021. aastal sarjas "Põhjamaade romaan", tõlkija Sigrid Tooming.
Isiklikku
Ta on teist korda abielus. Ta on kahe täiskasvanud tütre ema.
Lipsko
Lipsko on linn Poolas Masoovia vojevoodkonnas, Lipsko maakonna ja Lipsko valla halduskeskus.
Lipskot on ürikutes esmamainitud 1589. aastal. Linnaõigused sai Lipsko 1613. aastal, kuid kaotas need 1868. aastal. Lipsko sai linnaõigused tagasi 1958. aastal.
Savilepa
Savilõpe või ka Savilepa (18. sajandi kaartidel Sawwilep) oli küla Simuna kihelkonnas Luusika ja Venevere vahel.
1977 liideti Laekvere külanõukogus 34 asulat sealhulgas Savilõpe.
Emir Olin
Emir Olin (sündinud 16. jaanuaril 2005 Istanbulis) on Türgi laulja.
The Voice Kids ukrainakeelse versiooni üks finalistidest. Ja Juunioride Eurovisioon sai Ukraina rahvuslikus valikus 2. koha. Ta osales Juunioride Eurovisiooni avamisel Poolas 2020. aastal.
Liitumiskilp
Liitumiskilp on elektrikilp, milles toimub elektrienergia tarbija elektripaigaldise liitumine elektritoitevõrguga. Liitumiskilbi paigaldab energiamüüja (võrguettevõtja).
Kilbi võrguettevõttele kuuluvas plommitud osas on kolmefaasiline kaitselüliti (pealüliti), mis määrab liitumislepingule vastava maksimaalse nimivoolu (16, 25, 40, … A), ja elektriarvesti. Kilbi tarbijapoolses osas on faasijuhtide ja maanduslati klemmid, mille külge ühendatakse tarbija jaotuskilpi minev kaabel.
Liitumiskilp võib asuda tarbija maavalduse piiril paikneval vundamendil või jaotusvõrgu õhuliini postil. Teatud juhtudel võivad liitumiskilbi elemendid olla ühitatud jaotuskilbiga või elamu peakilbiga.
Halli hundi komma
Halli hundi komma (inglise keeles ratwolf comma) on muusikas kahe heli intervall sagedussuhtega 351 / 350 ehk 4,939 tsenti.
Arminägu
Arminägu (ingl Scarface) oli Al Capone'i hüüdnimi. Temast inspireeritult on tehtud kaks filmi:
Parakleisma
Parakleisma (inglise keeles parakleisma) on muusikas kahe heli intervall sagedussuhtega 1224440064 / 1220703125 ehk 5,292 tsenti.
Riding with the King
"Riding with the King" on bluusialbum, millel musitseerivad koos Eric Clapton ja B. B. King. See anti välja 13. juunil 2000 Duck Recordsi kaubamärgi all.
Plaat oli väga edukas, see võitis 2000. aasta Grammy kategoorias "Parim traditsionaalne bluusi album" (Grammy Award for Best Traditional Blues Album), tõusis "Billboard 200/ Top Blues Albums" edetabelis esikohale ja saavutas USA-s müügitulemuseks kahekordse plaatinaplaadi taseme. Lisaks CD-le anti välja veel heli-DVD suure eraldusvõime ja 5.1 ringheliga. Album võeti ka kriitikute poolt hästi vastu, kuigi kostis väiteid, et ühe bluusialbumi kohta on plaadi kõla liigagi lihvitud.
Plaadi sisu
Plaadil on viis klassikalist B.B. Kingi laulu 1950. ja 1960. aastatest: "Ten Long Years", "Three O'Clock Blues", "Help the Poor", "Days of Old" ja "When My Hearts Beats Like a Hammer". Teised lood on samuti bluusi kullafondist. Big Bill Broonzy kirjutatud "Key to the Highway", mida Clapton oli lindistanud 1970. aastate alguses koos Derek and the Dominosiga. Chicago pianisti Maceo Merriweatheri "Worried Life Blues", kaver Isaac Hayesi kompositsioonist "Hold On, I'm Comin'", mis oli originaalis 1966. aastal singel Sam & Dave'i esituses ja lugu muusikalist "St. Louis Woman" "Come Rain or Come Shine". Albumi nimilugu "Riding wit the King" on pärit John Hiatti repertuaarist ja räägib tema imelikust unest, kui ta lendab samas lennukis koos Elvis Presleyga. See lugu on salvestatud 1983. aasta John Hiatti samanimelisel albumil. Plaadil olevad lood on segu akustilistest ("Worried Life Blues") ja elektrilistest ("Three O'Clock Blues"), segu aeglastest ("Ten Long Years") ja keskmiselt tempokatest lugudest ("Help the Poor").
Leese
Leese on vald Saksamaal Alam-Saksi liidumaal Nienburgi kreisis. Valla pindala on 29,65 km². 31. detsembril 2017 elas seal 1652 inimest.
pisi|tühi|Leese
Trigraaf
Trigraaf on kolmest märgist koosnev rühm, mida kasutatakse ühe heli või häälikute kombinatsiooni tähistamiseks, mis ei vasta kirjutatud tähtedele. nt. Inglise keeles sõnas ,,match  lõpus olevad kolm tähte ,,tch teevad kõigest ühe heli.
Abruka II Suurkivi
Abruka II Suurkivi on rändrahn Saare maakonnas Abruka saarel. Saarel asub ka Abruka I Suurkivi.
Vesinikuenergeetika
pisi|Eesti idufirma PowerUP Energy Technologies asutaja Ivar Kruusenberg vesinikkütusel töötava seadme prototüübiga [[Tartu Ülikooli tehnoloogiainstituut|Tartu Ülikooli Tehnoloogiainstituudis 2017. aastal.]] Vesinikuenergeetika on vesiniku kasutamine kütusena nii kütteks, sõidukites, energia hoiustamiseks kui ka kaugveoks.
Vesinikuenergeetikat on välja pakutud tuleviku vähese CO2-heitega majanduse osana. Vesinikku peetakse globaalse soojenemise piiramisel üheks fossiilkütuste alternatiiviks, sest vesiniku põlemine tekitab süsihappegaasi asemel ainult vett. 2019. aastal kasutati vesinikku tööstuses vaid lähteainena, et toota ammoniaaki ja metanooli ning töödelda naftat.
Vesiniku tootmise viisid
Vesinikku saab toota väga paljudel viisidel. Tootmisviisi järgi eristatakse kolme tüüpi vesinikku: halli, sinist ja rohelist. Suurem osa vesinikust toodetakse maagaasist ja muudest fossiilkütustest. See protsess tekitab aga süsihappegaasi, mis paiskub õhku. Seetõttu nimetatakse selle protsessiga toodetud vesinikku halliks vesinikuks. Sinine vesinik on hallist vesinikust puhtam, sest süsihappegaas püütakse kinni ja ladustatakse. Kõige puhtam tootmisviis on taastuvatel energiaallikatel põhinev ehk roheline vesinik. Praegu on neist kõige odavam hall vesinik, kuid aja jooksul peaks puhas ehk roheline vesinik muutuma oluliselt konkurentsivõimelisemaks.